გიორგი არაბული

**გიორგი არაბული** (დ. 7 მარტი, 1991) — ქართველი პოეტი, თეატრის და კინოს რეჟისორი.  წინანდლის პრემიის ლაურეატი  (2016),  ბათუმის საერთაშორისო კინოფესტივალის გრან პრი   (2024).

## ბიოგრაფია 
დაიბადა ხევსურეთში, დაამთავრა შატილის საშუალო სკოლა-პანსიონი. 2009—2013 წლებში სწავლობდა შოთა რუსთაველის თეატრისა და კინოს სახელმწიფო უნივერსიტეტში, დრამის რეჟისურის ფაკულტეტზე. 2017-2019 წლებში იყო თემურ ჩხეიძის სახელოსნოს წევრი. 2013-2020 წლებში - დუშეთის სახალხო თეატრის რეჟისორი. 2015 წლიდან არის ხელოვნების ფესტივალ „ჩირდილის“ დამფუძნებელი და ორგანიზატორი.   თეატრალური კომპანია „ჰარაკის“ თანადამფუძნებელი და რეჟისორი (2019-2021 წლები).  

## პოეზია
გიორგი არაბული 2009 წლიდან აქვეყნებს ლექსებს სხვადასხვა ლიტერატურულ გამოცემებში.  2012 წელს დაიბეჭდა მისი სადებიუტო კრებული "**გზაზე გასვლა"**  (რედაქტორი: დიანა ანფიმიადი), ხოლო 2017 წელს მეორე პოეტური კრებული, "**გვრინი"** (სამი პოემა: *"ალდი", "ქადაგი", "ანატორი - მკვდრების სოფელი*")*  *(რედაქტორი: ზურაბ კიკნაძე)*.  *"გვრინი" იყო ლიტერატურული პრემია „საბას“ ფინალისტი   (2018 წელი).

2016 წელს მიიღო **წინანდლის პრემია** პოეზიის ნომინაციაში. 

გიორგი არაბულის ლექსები თარგმნილია ინგლისურ, ფრანგულ, იტალიურ, ჩეხურ, შვედურ, ბერძნულ, პოლონურ, უკრაინულ, ლიეტუვურ, თურქულ და სომხურ ენებზე. მისი ნაწარმოებები გამოქვეყნებულია უცხოურ პერიოდულ გამოცემებში და სხვადასხვა ლიტერატურულ ანთოლოგიებში: "*Den kaukasiska fallenheten*"  (შვედეთი), *Aidintys: jaunųjų Sakartvelo poetų antologija*  (ლიეტუვა), *Le Train de Koutaïssi* (საფრანგეთი),  *Ανθολογία νέων Γεωργιανών ποιητών*  (საბერძნეთი) და სხვა.

2010 წლიდან გიორგი არაბული მონაწილეობს ხელოვნებისა და ლიტერატურის სხვადასხვა საერთაშორისო ფესტივალებში: (საქართველო, საბერძნეთი, იტალია, ისრაელი და ა.შ.) მათ შორის: „Authors' Reading Month“  (ჩეხეთი, პოლონეთი, სლოვაკეთი, უკრაინა). Black Sea Cultural Heritage (ბულგარეთი) და სხვა.

## ალდი (2024)  
გიორგი არაბულმა 2024 წელს გადაიღო სადებიუტო მოკლემეტრაჟიანი ფილმი **ალდი ** 
(IMDb), (Letterboxd) რომელიც ბათუმის საერთაშორისო კინოფესტივალზე საუკეთესო მოკლემეტრაჟიანი ფილმის ჯილდოს მფლობელი გახდა.  ფილმი აგრეთვე მოხვდა ევროპის და აზიის ათზე მეტი კინოფესტივალის ოფიციალურ სელექციაში: **41th European Film Festival of Lille** (საფრანგეთი), **Riga International Short Film Festival 2ANNAS** (ლატვია), **29th Linea d’Ombra Festival** (იტალია), **ZubrOFFka International Short Film Festival** (პოლონეთი), **Beijing International Short Film Festival**  (ჩინეთი), **CinEast Film Festival**  (ლუქსემბურგი) და სხვა. 

ფილმი გადაღებულია გიორგი არაბულის ამავე სახელწოდების პოემის  მიხედვით და მოგვითხრობს სოფლის უკანასკნელი მკვიდრის ისტორიას.

2023 წელს დაწერა სცენარი ანიმაციისთვის "ალუდა ქეთელაური" (IMDb) 

**სპექტაკლები:** უილიამ საროიანის "ჰეი, გესმით ჩემი?!" (თეატრი ათონელზე), "მთელი დარჩენილი სიცოცხლე" (სამეფო უბნის თეატრი), ილია ჭავჭავაძის "კაცია-ადამიანი"  (დუშეთის თეატრი), ჯემალ ქარჩხაძის "მდგმური" (ჰარაკი)  და სხვა.

## რესურსები ინტერნეტში
* გიორგი არაბული IMDb-ზე
* გიორგი არაბულის ფილმი "ალდი" MUBI-ზე 
* გიორგი არაბული FilmFreeway-ზე 
* გიორგი არაბული - Letterboxd
* გიორგი არაბული - YoungPoets.eu 
* ალდი - Linea d'Ombra Festival (Italy) 
* ალდი/Aldi - CinEast (Luxemburg)
* ალდი / Aldi - Beijing International Film Festival
 
* Aldi (2024) - Official Trailer
* ფინური ჟურნალი VOIMA გიორგი არაბულის შესახებ
* პოლონური ჟურნალი ksiazka გიორგი არაბულის შესახებ
*გიორგი არაბული - საქართველოს პარლამენტის ეროვნული ბიბლიოთეკა
*გიორგი არაბულის წიგნები საბაზე 
* გიორგი არაბულის ლექსები ჟურნალში "ახალი საუნჯე"
* ნინო ვახანიას წერილი: ალდი - დაბადება სიკვდილისათვის (გიორგი არაბულის პოემა-გვრინი) 
* თამარ გელიტაშვილის წერილი: ..მაგრამ რა არის მტვრად ქცევის შემდეგ?! (გიორგი არაბულის პოემა "ალდის" - ტექსტი და მეტატექსტი)
* გიორგი არაბულის რეცენზია ვახუშტი კოტეტიშვილის წიგნის შესახებ (სულაკაურის გამომცემლობა)

## სქოლიო
კატეგორია:ქართველი რეჟისორები
კატეგორია:ქართველი პოეტები
კატეგორია:დაბადებული 1991
კატეგორია:დუშეთის მუნიციპალიტეტში დაბადებულები